# คู่มือ XChat-GNOME

2005-2006
Brian Pepple
2006
Joachim Noreiko
Brian Pepple

อนุญาตให้ทำซ้ำ เผยแพร่ และ/หรือ ดัดแปลงเอกสารนี้ได้ ภายใต้เงื่อนไขของ GNU Free Documentation License (GFDL) รุ่น 1.1 หรือรุ่นถัดมารุ่นใด ๆ ที่เผยแพร่โดยมูลนิธิซอฟต์แวร์เสรี (Free Software Foundation) โดยไม่มี "หัวข้อห้ามเปลี่ยน" (Invariant Sections), ไม่มี "ข้อความปกหน้า" (Front-Cover Texts) และไม่มี "ข้อความปกหลัง" (Back-Cover Texts) คุณสามารถอ่านสำเนาของ GFDL ได้จาก ลิงก์นี้ หรือในแฟ้ม COPYING-DOCS ที่เผยแพร่มาพร้อมกับคู่มือนี้

คู่มือนี้ เป็นส่วนหนึ่งของชุดคู่มือ GNOME ที่เผยแพร่ภายใต้ GFDL ถ้าคุณต้องการเผยแพร่คู่มือนี้แยกต่างหากจากชุด คุณสามารถทำได้โดยเพิ่มสำเนาของสัญญาอนุญาตไปกับคู่มือ ตามที่อธิบายในข้อ 6 ของสัญญาอนุญาต

มีชื่อหลายชื่อที่บริษัทต่าง ๆ ใช้แยกความแตกต่างของผลิตภัณฑ์และบริการของตนจากบริษัทอื่น และอ้างเป็นเครื่องหมายการค้า ที่ใดก็ตามที่ชื่อเหล่านั้นปรากฏในเอกสารของ GNOME และสมาชิกโครงการเอกสาร GNOME ได้รับทราบเกี่ยวกับเครื่องหมายการค้าเหล่านั้น ชื่อเหล่านั้นจะเขียนด้วยตัวพิมพ์ใหญ่ หรือขึ้นต้นด้วยตัวพิมพ์ใหญ่

เอกสารนี้และฉบับดัดแปลงของเอกสารนี้ เผยแพร่ภายใต้เงื่อนไขของ GNU FREE DOCUMENTATION LICENSE พร้อมด้วยความเข้าใจในสิ่งต่อไปนี้:

1. เอกสารนี้ เผยแพร่ตามสภาพที่เป็น โดยไม่มีการรับประกันใด ๆ ทั้งสิ้น ไม่ว่าจะโดยชัดแจ้งหรือโดยนัย ซึ่งรวมถึงโดยไม่ได้จำกัดเพียงการรับประกันว่าเอกสารนี้ หรือฉบับดัดแปลงของเอกสารนี้ จะปลอดจากข้อผิดพลาดที่อาจเรียกร้องความเสียหายได้ หรือเหมาะกับวัตถุประสงค์เฉพาะใด ๆ หรือไม่มีการละเมิดสิทธิ์ ความเสี่ยงทั้งหมดเกี่ยวกับคุณภาพ ความถูกต้อง และประสิทธิภาพของเอกสารนี้หรือฉบับดัดแปลงของเอกสารนี้ อยู่ที่ตัวคุณ หากมีการพิสูจน์พบว่าเอกสารนี้หรือฉบับดัดแปลงมีข้อบกพร่องในแง่ใด ๆ ก็ตาม คุณ (ไม่ใช่ผู้เขียนเริ่มแรก หรือผู้ร่วมสมทบใด ๆ) จะรับภาระค่าใช้จ่ายของการให้บริการ การซ่อมแซมหรือแก้ไขที่จำเป็น คำปฏิเสธความรับผิดชอบเกี่ยวกับการรับประกันนี้ เป็นส่วนสำคัญของสัญญาอนุญาตนี้ ไม่อนุญาตให้ใช้เอกสารนี้หรือฉบับดัดแปลงของเอกสารนี้ นอกจากจะอยู่ภายใต้คำปฏิเสธความรับผิดชอบนี้ และ

2. ไม่มีสภาวะใดและทฤษฎีทางกฎหมายใด ไม่ว่าจะในการล่วงละเมิด (รวมถึงการละเลย) ในสัญญาหรืออื่น ๆ ที่ผู้เขียน ผู้เขียนเริ่มแรก ผู้ร่วมสมทบใด ๆ หรือผู้เผยแพร่เอกสารนี้หรือฉบับดัดแปลง หรือผู้สนับสนุนแก่กลุ่มคนดังกล่าว จะมีภาระผูกพันต่อบุคคลใดในความเสียหายโดยตรง โดยอ้อม โดยพิเศษ โดยบังเอิญ หรือโดยผลพวง ของสิ่งใด รวมถึงโดยไม่จำกัดเพียงความเสียหายในเรื่องความสูญเสียเจตนาดี การสะดุดของงาน ความล้มเหลวหรือการทำงานผิดพลาดของคอมพิวเตอร์ หรือความเสียหายหรือความสูญเสียอื่นใดทั้งหมด ที่เกิดขึ้นจาก หรือเกี่ยวข้องกับการใช้เอกสารนี้หรือฉบับดัดแปลง แม้กลุ่มบุคคลเหล่านั้นจะได้รับทราบความเป็นไปได้ของความเสียหายดังกล่าวก็ตาม

Brian
Pepple
โครงการ Fedora

     bpepple@fedoraproject.org

Joachim
Noreiko
โครงการเอกสาร GNOME

     jnoreiko@yahoo.com

คู่มือ XChat-GNOME 2.1
ธันวาคม 2549

Joachim Noreiko jnoreiko@yahoo.com

โครงการเอกสาร GNOME

คู่มือ XChat-GNOME 2.0
พฤศจิกายน 2548

Brian Pepple bpepple@fedoraproject.org

โครงการเอกสาร GNOME

คู่มือนี้อธิบาย XChat-GNOME รุ่น 0.16

## ข้อเสนอแนะ

หากพบปัญหาหรือมีข้อเสนอแนะสำหรับโปรแกรม XChat-GNOME หรือเกี่ยวกับคู่มือนี้ กรุณาแจ้งให้เราทราบ ตามขั้นตอนในหัวข้อ "ร่วมเสนอแนะ" ของ คู่มือผู้ใช้ GNOME

คู่มือผู้ใช้นี้อธิบายการใช้โปรแกรมลูกข่าย IRC XChat-GNOME

## เกริ่นนำ

โปรแกรม XChat-GNOME เป็นโปรแกรม Internet Relay Chat (IRC) สำหรับเดสก์ท็อป GNOME

XChat-GNOME มีคุณสมบัติดังต่อไปนี้:

- ปลั๊กอินไอคอนพื้นที่แจ้งเหตุ

- การถ่ายโอนแบบเชื่อมตรงลูกข่ายถึงลูกข่าย (Direct Client-To-Client หรือ DCC)

- การสนทนาแบบเชื่อมตรงลูกข่ายถึงลูกข่าย (Direct Client-To-Client หรือ DCC)

- เคร่งครัดในแนวปฏิบัติเกี่ยวกับปฏิสัมพันธ์กับมนุษย์ (Human Interface Guidelines หรือ HIG) ของ GNOME

## เริ่มต้น

### เริ่มใช้งาน XChat-GNOME

คุณสามารถเริ่มโปรแกรม XChat-GNOME ได้ด้วยวิธีต่าง ๆ ต่อไปนี้:

เมนู โปรแกรม

  เลือก อินเทอร์เน็ต การสนทนา IRC XChat-GNOME

บรรทัดคำสั่ง

  การเริ่มโปรแกรม XChat-GNOME จากบรรทัดคำสั่ง ทำได้โดยพิมพ์ `xchat-gnome` แล้วกด Enter:

  วิธีดูตัวเลือกอื่น ๆ ที่มีของบรรทัดคำสั่ง ทำได้โดยพิมพ์ `xchat-gnome --help` แล้วกด Enter

### เมื่อคุณเริ่มโปรแกรม XChat-GNOME

เมื่อคุณเริ่มโปรแกรม XChat-GNOME จะปรากฏหน้าต่างต่อไปนี้

#### หน้าต่างหลัก XChat-GNOME

แสดงหน้าต่างหลัก XChat-GNOME ซึ่งประกอบด้วย แถบชื่อหน้าต่าง แถบเมนู พื้นที่แสดงผล และแถบเลื่อนต่าง ๆ โดยในแถบเมนูมีรายการเมนู IRC แก้ไข เครือข่าย การสนทนา ไป และวิธีใช้

หน้าต่าง XChat-GNOME มีส่วนประกอบดังนี้:

แถบเมนู

  เมนูต่าง ๆ ในแถบเมนู มีคำสั่งทั้งหมดที่คุณต้องใช้ใน XChat-GNOME

ช่องเซิร์ฟเวอร์

  ช่องเซิร์ฟเวอร์ แสดงเซิร์ฟเวอร์และห้องสนทนาต่าง ๆ ที่กำลังเชื่อมต่ออยู่

ปุ่มผู้ใช้

  ปุ่มผู้ใช้ แสดงจำนวนผู้ใช้ที่อยู่ในห้องที่เลือก คลิกที่ปุ่มผู้ใช้เพื่อแสดงรายชื่อผู้ใช้

พื้นที่สนทนา

  พื้นที่สนทนา แสดงการสนทนาที่กำลังเกิดขึ้นในห้องที่เลือก

  ป้อนข้อความลงในช่องรับข้อความที่ด้านล่างของพื้นที่สนทนา เพื่อสนทนาในห้องที่เลือก

## การใช้งาน

### การเชื่อมต่อเซิร์ฟเวอร์ Internet Relay Chat (IRC)

การเชื่อมต่อกับเซิร์ฟเวอร์ Internet Relay Chat (IRC) ทำได้โดยเลือก IRC เชื่อมต่อ จะปรากฏกล่องโต้ตอบ เชื่อมต่อ จากนั้น เลือกเซิร์ฟเวอร์ที่คุณต้องการเชื่อมต่อ แล้วคลิก เชื่อมต่อ

### การดูข้อมูลการถ่ายโอนแฟ้มแบบเชื่อมตรงลูกข่ายถึงลูกข่าย

การดูข้อมูลการถ่ายโอนแฟ้มแบบเชื่อมตรงลูกข่ายถึงลูกข่าย (Direct Client-To-Client หรือ DCC) เลือก IRC การถ่ายโอนแฟ้ม

### การแก้ไขข้อความ

คุณสามารถแก้ไขข้อความได้ด้วยวิธีต่าง ๆ ต่อไปนี้:

- วิธีลบข้อความที่เลือกออกจากแฟ้ม และย้ายข้อความไปที่บัฟเฟอร์ เลือก แก้ไข ตัด

- วิธีคัดลอกข้อความที่เลือกลงในบัฟเฟอร์ เลือก แก้ไข คัดลอก

- วิธีแทรกข้อความในบัฟเฟอร์ลงที่ตำแหน่งเคอร์เซอร์ เลือก แก้ไข แปะ คุณต้องตัดหรือคัดลอกข้อความก่อน จึงจะสามารถแปะข้อความลงในแฟ้มได้

- วิธีลบข้อความออกจากพื้นที่สนทนาในห้องที่เลือกอยู่ เลือก แก้ไข ล้าง

### การเชื่อมต่อใหม่กับเซิร์ฟเวอร์

วิธีเชื่อมต่อ XChat-GNOME ใหม่กับเซิร์ฟเวอร์ Internet Relay Chat (IRC) เลือก เครือข่าย เชื่อมต่อใหม่

### การตัดการเชื่อมต่อจากเซิร์ฟเวอร์

วิธีตัดการเชื่อมต่อ XChat-GNOME จากเซิร์ฟเวอร์ Internet Relay Chat (IRC) เลือก เครือข่าย ตัดการเชื่อมต่อ

### การบันทึกการสนทนาในห้อง

วิธีบันทึกการสนทนาในห้อง เลือก Ctrl S การสนทนา บันทึกการสนทนา

### การออกจากห้องสนทนา

เมื่อคุณออกจากห้องสนทนา คุณจะถูกตัดออกจากการเข้าร่วม และไม่สามารถสนทนาในห้องได้ แต่การสนทนาจนถึงจุดที่คุณออกจากห้องจะยังคงอยู่ในช่องเซิร์ฟเวอร์

วิธีออกจากห้อง เลือก Ctrl Q การสนทนา ออกจากห้อง

### การปิดห้องสนทนา

เมื่อคุณปิดห้องสนทนา ห้องที่ปิดจะถูกลบออกจากรายชื่อในช่องเซิร์ฟเวอร์

วิธีปิดห้อง เลือก Ctrl W การสนทนา ปิด

### การท่องดูห้องสนทนาต่าง ๆ

- วิธีดูห้องก่อนหน้า เลือก Alt Up ไป การสนทนาก่อนหน้า

- วิธีดูห้องถัดไป เลือก Alt Down ไป การสนทนาถัดไป

### การท่องดูเซิร์ฟเวอร์ต่าง ๆ

- วิธีดูเซิร์ฟเวอร์ก่อนหน้า เลือก Ctrl Up ไป เครือข่ายก่อนหน้า

- วิธีดูเซิร์ฟเวอร์ถัดไป เลือก Ctrl Down ไป เครือข่ายถัดไป

### การออกจากโปรแกรม XChat-GNOME

วิธีออกจากโปรแกรม XChat-GNOME เลือก Ctrl Q IRC ออก

## การปรับแต่ง

การปรับเปลี่ยนค่าปรับแต่งของ XChat-GNOME เลือก แก้ไข ปรับแต่ง กล่องโต้ตอบ ปรับแต่ง จะมีหัวข้อต่าง ๆ ต่อไปนี้:

### การปรับแต่ง IRC

ทั่วไป

  ป้อน ชื่อเล่น ที่คุณต้องการใช้ในห้อง Internet Relay Chat (IRC)

  ป้อน ชื่อจริง ของคุณ ที่ต้องการให้แสดงในการร้องขอ `/whois`

  ป้อน ข้อความเมื่อปิด ที่คุณต้องการแสดงกับผู้ใช้คนอื่นเมื่อคุณออกจากเครือข่าย Internet Relay Chat (IRC)

  ป้อน ข้อความเมื่อออกจากห้อง ที่คุณต้องการแสดงกับผู้ใช้คนอื่นเมื่อคุณออกจากห้อง Internet Relay Chat (IRC) แต่ยังคงเชื่อมต่อกับเครือข่ายของห้องอยู่

  ป้อน ข้อความเมื่อไม่อยู่ ที่คุณต้องการแสดงกับผู้ที่พยายามติดต่อกับคุณเมื่อคุณไม่อยู่

การเน้น

  ระบุคำหรือวลีที่จะเน้นด้วยสีที่แตกต่างเมื่อมีผู้ใช้อื่นในห้องพูดขึ้น นี่คือสิ่งที่จะเน้นนอกเหนือจากชื่อเล่นของคุณ ซึ่งจะเน้นเสมออยู่แล้ว

ส่วนติดต่อผู้ใช้

  เลือกตัวเลือก ใช้แบบอักษรเทอร์มินัลของระบบ ถ้าต้องการใช้แบบอักษรเดียวกับเทอร์มินัลของคุณ

  เลือกตัวเลือก ใช้แบบอักษรนี้ ถ้าต้องการเลือกแบบอักษรด้วยกล่องโต้ตอบเลือกแบบอักษร

  เลือกตัวเลือก แสดงสี ถ้าต้องการเปิดใช้การแสดงสีชื่อเล่นในพื้นที่สนทนา

  เลือกตัวเลือก แสดงบันทึกเวลา ถ้าต้องการแสดงบันทึกเวลาของการสนทนา

### สี

สีข้อความ

  ใช้กล่องรายชื่อดึงลง ชุดสีสำเร็จรูป ถ้าต้องการระบุวิธีที่ XChat-GNOME จะแสดงข้อความและสีพื้นหลัง โดยเลือกจากตัวเลือกต่อไปนี้:

  - ใช้ตัวเลือก ดำบนพื้นขาว ถ้าต้องการใช้ข้อความสีดำดำบนพื้นหลังสีขาว

  - ใช้ตัวเลือก ขาวบนพื้นดำ ถ้าต้องการใช้ข้อความสีขาวดำบนพื้นหลังสีดำ

  - ใช้ตัวเลือก กำหนดเอง ถ้าต้องการสร้างชุดสีใช้เอง

  ตัวเลือกต่อไปนี้จะสามารถเปลี่ยนแปลงได้ก็ต่อเมื่อ ชุดสีสำเร็จรูป ถูกกำหนดเป็น กำหนดเอง เท่านั้น

  คลิกที่ปุ่ม สีข้อความ ถ้าต้องการเปิดกล่องโต้ตอบเลือกสี เพื่อเลือกสีข้อความสำหรับพื้นที่สนทนาของ XChat-GNOME

  คลิกที่ปุ่ม สีพื้นหลัง ถ้าต้องการเปิดกล่องโต้ตอบเลือกสี เพื่อเลือกสีพื้นหลังสำหรับพื้นที่สนทนาของ XChat-GNOME

  คลิกที่ปุ่ม สีตัวอักษรการทำเครื่องหมาย ถ้าต้องการเปิดกล่องโต้ตอบเลือกสี เพื่อเลือกสีตัวอักษรของข้อความที่ทำเครื่องหมายสำหรับพื้นที่สนทนาของ XChat-GNOME

  คลิกที่ปุ่ม สีพื้นหลังการทำเครื่องหมาย ถ้าต้องการเปิดกล่องโต้ตอบเลือกสี เพื่อเลือกสีพื้นหลังของข้อความที่ทำเครื่องหมายสำหรับพื้นที่สนทนาของ XChat-GNOME

สีของ mIRC

  เลือกปุ่มสีที่คุณต้องการเปลี่ยน ซึ่งจะเป็นการเปิดกล่องโต้ตอบเลือกสี

  สีต่าง ๆ จะสามารถเปลี่ยนแปลงได้ก็ต่อเมื่อ ชุดสีสำเร็จรูป ถูกกำหนดเป็น กำหนดเอง เท่านั้น

สีพิเศษ

  เลือกปุ่มสีที่คุณต้องการเปลี่ยน ซึ่งจะเป็นการเปิดกล่องโต้ตอบเลือกสี

  สีต่าง ๆ จะสามารถเปลี่ยนแปลงได้ก็ต่อเมื่อ ชุดสีสำเร็จรูป ถูกกำหนดเป็น กำหนดเอง เท่านั้น

### การถ่ายโอนแฟ้มและ DCC

การถ่ายโอนแฟ้ม

  ใช้ปุ่ม ดาวน์โหลดแฟ้มไปยัง ถ้าต้องการเลือกโฟลเดอร์ที่คุณต้องการใช้เก็บแฟ้มที่ดาวน์โหลด

  ใช้ปุ่ม ย้ายแฟ้มสมบูรณ์ที่แล้วไปยัง ถ้าต้องการเลือกโฟลเดอร์ที่คุณต้องการให้ย้ายแฟ้มที่ดาวน์โหลดสมบูรณ์แล้วไปเก็บไว้

  เลือก แปลงช่องว่างในชื่อแฟ้มเป็นขีดล่าง ถ้าต้องการแปลงอักขระช่องว่างในชื่อแฟ้มเป็นขีดล่าง

  เลือก บันทึกชื่อผู้ส่งในชื่อแฟ้ม ถ้าต้องการเพิ่มชื่อเล่นของผู้ส่งลงในชื่อแฟ้มที่ดาวน์โหลด

การตั้งค่า DCC

  เลือกตัวเลือก รับการสนทนา DCC โดยอัตโนมัติ ถ้าต้องการรับการสนทนาแบบเชื่อมตรงลูกข่ายถึงลูกข่าย (Direct Client-to-Client หรือ DCC) โดยอัตโนมัติ

  เลือกตัวเลือก รับการถ่ายโอนแฟ้ม DCC โดยอัตโนมัติ ถ้าต้องการรับการถ่ายโอนแฟ้มแบบเชื่อมตรงลูกข่ายถึงลูกข่าย (Direct Client-to-Client หรือ DCC) โดยอัตโนมัติ

  เลือกตัวเลือก รับหมายเลขไอพีจากเซิร์ฟเวอร์ ถ้าต้องการใช้ DNS ของผู้ให้บริการในการเปิดหาที่อยู่ไอพี

  เลือกตัวเลือก ใช้หมายเลขไอพีนี้ แล้วป้อนหมายเลขไอพีของคุณ ถ้าต้องการใช้หมายเลขไอพีแบบตายตัว

การผ่อนเครื่อง

  ใช้กล่องปรับเลข การส่งแต่ละรายการ KB/sguilabel>

  ใช้กล่องปรับเลข การส่งโดยรวม KB/s ตั้งค่าความเร็วอัปโหลดสูงสุดโดยรวม

  ใช้กล่องปรับเลข การรับแต่ละรายการ KB/sguilabel>

  ใช้กล่องปรับเลข การรับโดยรวม KB/s ตั้งค่าความเร็วดาวน์โหลดสูงสุดโดยรวม

### เครือข่าย

เซิร์ฟเวอร์ Internet Relay Chat (IRC)

  การเพิ่มเซิร์ฟเวอร์ Internet Relay Chat (IRC) ทำได้โดยคลิกที่ปุ่ม เพิ่ม เพื่อเปิดกล่องโต้ตอบ เครือข่ายใหม่

  การแก้ไขเซิร์ฟเวอร์ Internet Relay Chat (IRC) ทำได้โดยคลิกที่ปุ่ม แก้ไข เพื่อเปิดกล่องโต้ตอบ คุณสมบัติเครือข่าย

  การลบเซิร์ฟเวอร์ Internet Relay Chat (IRC) ทำได้โดยคลิกที่ปุ่ม เอาออก

### สคริปต์และปลั๊กอิน

สคริปต์และปลั๊กอิน

  การเปิดหรือปิดใช้งานปลั๊กอินหรือสคริปต์ ทำได้โดยเลือกตัวเลือก เปิดใช้งาน ข้างรายการที่ต้องการ

  การเพิ่มปลั๊กอินหรือสคริปต์ตัวใหม่ ทำได้โดยคลิกที่ปุ่ม เปิด เพื่อเปิดกล่องโต้ตอบเปิดแฟ้ม

  การลบปลั๊กอินหรือสคริปต์ ทำได้โดยเลือกรายที่ต้องการลบ แล้วคลิกที่ปุ่ม เอาออก

## คุณสมบัติเครือข่าย

กล่องโต้ตอบ คุณสมบัติเครือข่าย สำหรับ XChat-GNOME จะช่วยคุณตั้งค่าคุณสมบัติต่าง ๆ ของเซิร์ฟเวอร์ Internet Relay Chat (IRC) กล่องโต้ตอบประกอบด้วยแท็บต่อไปนี้:

### ตั้งค่าเครือข่าย

ทั่วไป

  ป้อน ชื่อ ของเซิร์ฟเวอร์ Internet Relay Chat (IRC)

  เลือกตัวเลือก เชื่อมต่อเครือข่ายโดยอัตโนมัติ ถ้าต้องการเชื่อมต่อกับเครือข่ายเมื่อเริ่มโปรแกรม XChat-GNOME

  เลือกตัวเลือก ใช้การเชื่อมต่อนิรภัย (SSL) ถ้าต้องการเชื่อมต่อโดยใช้ Secure Socket Layer (SSL)

  เลือกตัวเลือก วนจนต่อได้ ถ้าต้องการให้พยายามเชื่อมต่อเครือข่ายจนสำเร็จ

  ใช้กล่องรายชื่อดึงลง รหัสอักขระ เพื่อระบุรหัสอักขระที่จะใช้กับ XChat-GNOME

  ป้อน รหัสผ่านสำหรับเซิร์ฟเวอร์ ถ้าเซิร์ฟเวอร์ Internet Relay Chat (IRC) ต้องการ

### ผู้ใช้และห้องสนทนา

ข้อมูลผู้ใช้

  เลือกตัวเลือก ใช้ข้อมูลกลางสำหรับผู้ใช้ ถ้าต้องการใช้ค่ากลางที่กำหนดในหัวข้อ ทั่วไป ของ

  เลือกตัวเลือก ใช้ค่าต่อไปนี้ ถ้าต้องการกำหนด ชื่อเล่น และ ชื่อจริง โดยเฉพาะสำหรับเซิร์ฟเวอร์ Internet Relay Chat (IRC) นี้

เข้าห้องโดยอัตโนมัติ

  คลิกที่ปุ่ม เพิ่ม ถ้าต้องการเพิ่มห้องสนทนาห้องใหม่

  คลิกที่ปุ่ม แก้ไข ถ้าต้องการแก้ไขห้องสนทนาที่เลือก

  คลิกที่ปุ่ม เอาออก ถ้าต้องการลบห้องสนทนาที่เลือก

  ชื่อห้องสนทนาควรจะขึ้นต้นด้วยเครื่องหมายชาร์ป (#)

### เซิร์ฟเวอร์

เซิร์ฟเวอร์

  คลิกที่ปุ่ม เพิ่ม ถ้าต้องการเพิ่มเซิร์ฟเวอร์ Internet Relay Chat (IRC) ตัวใหม่

  คลิกที่ปุ่ม แก้ไข ถ้าต้องการแก้ไขเซิร์ฟเวอร์ Internet Relay Chat (IRC) ที่เลือก

  คลิกที่ปุ่ม ลบ ถ้าต้องการลบเซิร์ฟเวอร์ Internet Relay Chat (IRC) ที่เลือก

## เกี่ยวกับโปรแกรม XChat-GNOME

หากต้องการทราบข้อมูลเพิ่มเติมเกี่ยวกับโปรแกรม XChat-GNOME กรุณาเข้าชมที่ เว็บของ XChat-GNOME

หากมีรายงานบั๊กหรือคำแนะนำเกี่ยวกับโปรแกรมหรือคู่มือนี้ กรุณาดูที่หัวข้อ "ร่วมเสนอแนะ" ของ คู่มือผู้ใช้ GNOME

โปรแกรมนี้แจกจ่ายภายใต้เงื่อนไขของ GNU General Public License ที่เผยแพร่โดยมูลนิธิซอฟต์แวร์เสรี ไม่ว่าจะเป็นสัญญาอนุญาตรุ่นที่ 2 หรือรุ่นถัดมา (ตามแต่คุณจะเลือก) สำเนาของสัญญาอนุญาตนี้มีอยู่ที่ ลิงก์ นี้ หรือในแฟ้ม COPYING ที่มาพร้อมกับซอร์สโค้ดของโปรแกรมนี้